# LEPING nr 1-18/2023/150

# ürituse korraldamiseks riigimetsas

Toilas (hiliseima digitaalallkirja kuupäev)

**Riigimetsa Majandamise Keskus**, keda esindab juhatuse esimehe 28.04.2022. a käskkirja nr 1-5/42 alusel RMK Külastuskorraldusosakonna Põhja-Eesti piirkonna Ida-Virumaa külastusala juht Heinar Juuse, edaspidi **RMK**, ühelt poolt, ja Toila valla spordi- ja kultuurikeskus keda esindab juhataja Peeter Sööt, edaspidi **Ürituse korraldaja**, teiselt poolt, keda nimetatakse edaspidi **Pool** või ühiselt **Pooled**, sõlmisid käesoleva lepingu, edaspidi **Leping,** alljärgnevas:

**1. Lepingu objekt ja eesmärk**

1.1. Lepingu objektiks on Keskkonnameti poolt antud loa alusel Toila vallas Ida ‑ Viru maakonnas Oru pargi maastikukaitsealal, Lossiplatsi piirkonna ja seda ümbritseva pargiala (edaspidi *ala*) kasutamine Oru pargi Promenaadi läbiviimiseks .

1.2. Käesoleva lepingu eesmärgiks on abinõude rakendamine kaitseala tervisliku seisundi säilimiseks, tuleohu vältimiseks ja külastustaristu heaperemehelikuks kasutamiseks.

**2. Riigimetsa kasutamise tähtaeg**

Ürituse korraldajal on õigus kasutada ala ajavahemikul 20. august 2023. a. Ettevalmistavate töödega võib alustada 19.august 2023 ja ala peab olema koristatud ning üleandmiseks ettevalmistatud

21. august 2023 kella 17.00

**3. Poolte tegevus**

**3.1.** **Ürituse korraldaja kohustub:**

3.1.1 kirjalikult teatama RMK-le vähemalt 14 kalendripäeva enne ürituse algust üritusest osavõtvate isikute ligikaudse arvu, piirkonda saabuvate sõidukite arvu, ürituse ajakava, toitlustuse ja kaubanduse korralduse, ürituse eest vastutava isiku(te) nimed ja kontaktandmed ning ülesanded ja vastutuse ning esitama muu kavandatava tegevusega seonduva informatsiooni;

3.1.2 õigusaktidega ettenähtud juhtudel taotlema kohalikult omavalitsuselt, kaitseala valitsejalt ning teistelt riigi- ja kohaliku omavalituse asutustelt ürituse korraldamiseks vajalikud load ja kooskõlastused ning esitama nende koopiad RMK esindajale;

3.1.3 kinni pidama [tuleohutuse seaduse](https://www.riigiteataja.ee/akt/130122010013) nõuetest;

3.1.3 ürituse korraldamisel kasutama ala viisil, millega püütakse võimalikult ära hoida kahjustusi metsale ja pinnasele;

3.1.5 metsatulekahju, keskkonnareostuse või keskkonnakaitsenõuete rikkumiste avastamisel informeerima viivitamatult riigimetsa majandajat, päästeameti häirekeskust ja Keskkonnainspektsiooni;

3.1.6 tagama turvalisuse üritusest osavõtjatele ja korraldajatele ning nende varale, varguste, kallaletungimiste või muu õigusvastase käitumise korral kutsuma kohale politseitöötaja;

3.1.7 tagama kannatanutele või haigestunutele esmaabi andmise ning vajadusel korraldama üritusel osalejate evakueerimise;

3.1.8 hooldama ürituse ajal ala, ning pärast ürituse lõppu koristama ürituse korraldamisega tekkinud jäätmed, tasandama rööpad, kinni ajama augud ning taastama teede katted; samuti likvideerima kõik fikseeritud lõhkumised või hüvitama taastamise maksumuse.

3.1.9 tasuma RMK-le ala kasutamise eest **300.00 EUR.**

Tasu maksmiseks väljastab RMK arve.

3.1.10. hüvitama RMK-le kõik ürituse korraldamisega Oru pargile tekitatud kahjud.

**3.2. Ürituse korraldajal on seoses ürituse korraldamisega keelatud:**

3.2.1 langetada puid;

3.2.2 püstitada ehitisi ja kaevata kraave;

3.2.3 prahistada riigimetsa jäätmetega;

3.2.4 häirida kohalike elanike öörahu;

3.2.5 häirida loomade ja lindude elupaiku;

3.2.6 teha lõket selleks ettevalmistamata kohtades ja muu tegevus, mis võib tekitada metsatulekahju.

**3.3. RMK-l on õigus**

3.3.1 tulekaitse kaalutlustel, metsa ökosüsteemi või sihtide, teede ja teiste rajatiste kaitseks peatada või keelata metsa kasutajal ala kasutamine, kui ilmastikutingimused ei võimalda metsa või rajatisi kasutada ilma metsa või rajatisi kahjustamata või ohtu seadmata**.**

**4. Kahjude kindlaksmääramine ja hüvitamine**

4.1. **RMK** teostab enne ürituse algust ala ülevaatuse, mille käigus fikseerib selle seisundi aktiga. Pärast ürituse lõppemist ja lepingu punktis 3.1.7 nimetatud tööde teostamist viib RMK läbi kontrolli ürituse korraldaja poolt ala kasutamise üle. Poolte volitatud esindajad koostavad kahepoolse akti, milles fikseerivad ala seisundi ürituse lõppedes, sealhulgas avastatud metsakahjustused, kahjustuste likvideerimis- ja muud taastamistööd ning nende tähtajad, samuti RMK-le tekitatud kahju ja selle hüvitamise korra.

4.2. RMK-l on õigus taastamis- ja koristustööd teha ise või tellida nende tööde tegemine kolmandate isikute poolt.

4.3. Ürituse korraldaja kohustatud hiljemalt 15 kalendripäeva jooksul sellekohase kirjaliku nõude saamisest tasuma RMK-le kahjusumma. Tasumisega viivitamise korral on ürituse korraldaja kohustatud tasuma viivist 0,15% tasumata summast päevas iga viivitatud kalendripäeva eest.

**5. Muud tingimused**

5.1. **Ürituse korraldaja** määrab käesoleva lepingu täitmise eest vastutavaks isikuks Peeter Sööt 53068323, peeter.soot@toila.ee

5.2. **RMK** määrab oma esindajaks käesoleva lepingu täitmise kontrollimisel, ürituse korraldajale informatsiooni andmisel ja esilekerkivate probleemide lahendamisel Lauri Kristjan (loodusvaht) lauri.kristjan@rmk.ee tel. 5228236

5.3. **Ürituse korraldaja** vastutab käesoleva lepingu mittenõuetekohase täitmise või täitmatajätmise tagajärjel riigimetsale tekitatud kahju eest täies ulatuses. RMK-le tagatisraha tasumine ja kahjude hüvitamine ei vabasta ürituse korraldajat vastutusest metsa- ja keskkonnaõigusnormide rikkumise eest.

5.4. Lepingu täitmisel tekkivad lahkarvamused lahendatakse läbirääkimiste teel, läbirääkimiste käigus kokkuleppele mittejõudmisel lahendatakse vaidlus-küsimused vastavalt õigusaktidele.

5.5. Leping jõustub selle allakirjutamisel ja kehtib kuni lepinguliste kohustuste täitmiseni mõlema poole poolt.

5.6.Leping on sõlmitud kahes identses võrdset juriidilist jõudu omavas eksemplaris, millest kumbki Pool saab ühe eksemplari.

**Poolte andmed ja allkirjad:**

# RMK Ürituse korraldaja

Riigimetsa Majandamise Keskus Toila valla spordi- ja kultuurikeskus

Registrikood 70004459 Registrikood 75023776

Sagadi Haljala vald Lääne-Virumaa Metsa 2 Toila vald, 41701 Voka

RMK Külastuskorraldusosakond tel.53068323

/allkirjastatud digitaalselt/ /allkirjastatud digitaalselt/

Heinar Juuse Peeter Sööt

RMK Põhja-Eesti piirkonna Toila valla spordi- ja kultuurikeskus

Ida –Viru külastusala juht juhataja

RMK Külastuskorraldusosakond

Taotlus rahvaürituse korraldamise kohta 1. august 2023 a.

riigimetsas

Toila valla Spordi-ja Kultuurikeskus reg.nr 75023776 palub luba avaliku ürituse korraldamiseks, vabaõhukontsert ´´Oru pargi promenaad´´

Toila vallas Ida-Viru maakonnas

Toila pargis paikneval riigimetsa-kaitse alal asukohaga

Toila, Oru park, lossiplats

ajavahemikul´´19-21.august´´2023, üritus ise on ´´20.august´´ 2023

Üritusest osavõtjate ligikaudne arv rohkem kui 50

Paikkonda saabuvate sõidukite ligikaudne arv 4-5

Ürituse ajakava, algus kell 17.00 ja lõpp 22.00

Toitlustuse ja kaubanduse korraldus, toidu müük-kaks müügikohta

Ürituse korraldamise eest vastutav(ad) isik(ud), nende ülesanded ja vastutus,

kontaktandmed.

Peeter Sööt peeter.soot@toila.ee 53068323, ürituse kogu korraldus

Kaisa Pukk kaisa.pukk@toila.ee 5258417, ürituse projektijuht

Peeter Sööt

(allkirjastatud digitaalselt)